## Ministru kabineta rīkojuma projekta „ Grozījumi Latvijas preču un pakalpojumu eksporta veicināšanas un ārvalstu investīciju piesaistes pamatnostādnēs 2013.-2019.gadam” sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Grozījumi Latvijas preču un pakalpojumu eksporta veicināšanas un ārvalstu investīciju piesaistes pamatnostādnēs 2013.-2019.gadam (turpmāk – pamatnostādnes) izstrādāti, ņemot vērā Ekonomikas ministrijas iniciatīvu, lai nodrošinātu pamatnostādnēs iekļautās informācijas aktualizāciju atbilstoši šā brīža situācijai. Vienlaikus Ekonomikas ministrija ir izstrādājusi informatīvo ziņojumu “Par Latvijas preču un pakalpojumu eksporta veicināšanas un ārvalstu investīciju piesaistes pamatnostādņu 2013.-2019.gadam īstenošanas starpposma novērtējumu” (turpmāk – informatīvais ziņojums), kurā izvērtēta minēto grozījumu nepieciešamība un ko plānots iesniegt Ministru kabinetā vienlaikus ar šiem grozījumiem.  |
| ` | **Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība** | Ņemot vērā informatīvajā ziņojumā ietvertos secinājumus un saņemtos iebildumus saskaņošanas procesā saņemtos iebildumus, nepieciešams veikt **korekcijas definētajos politikas mērķa rezultatīvajos rādītājos**, **veikt pasākumu plāna aktualizāciju**, kā arī veikt **redakcionāla rakstura grozījumus** attiecībā uz aktivitātēm ārvalstu tiešo investīciju (turpmāk – ĀTI) piesaistē un eksporta veicināšanā.Pamatojoties uz informatīvajā ziņojumā veikto novērtējumu par rezultatīvo rādītāju izpildi laikā no 2013. līdz 2015.gadam secināts, ka nepieciešams veikt korekcijas politikas mērķu rezultatīvajos rādītājos:Pirmkārt, ņemot vērā, ka pamatnostādņu izstrādes procesa gaitā rādītāju noteikšanai par pamatu tika ņemts ekonomiskās attīstības mērķa scenārijs, eksporta izaugsmes temps pamatnostādņu izstrādes procesā laika posmā no 2013. līdz 2015.gadam vidēji tika plānots 4,5% gadā. Starpposma novērtējuma pārskata periodā, pamatojoties uz ārējā pieprasījuma kritumu, ģeopolitisko nestabilitāti un kopumā mērenu ekonomiskās izaugsmes tempu svarīgākajos Latvijas eksporta tirgos, kā arī pamatojoties uz konkurētspējas veicinošo faktoru maiņu, kas detalizēti aplūkota informatīvajā ziņojumā, faktiskais eksporta pieaugums ir ievērojami zemāks, nekā plānots, līdz ar to nepieciešams koriģēt rādītāja “Vidējais preču un pakalpojumu eksporta pieauguma temps” skaitlisko vērtību. Otrkārt, esošā metodoloģija, kas eksporta tehnoloģiskās specifikācijas pakāpi vērtē pēc uzņēmuma pamatdarbības veida, ne vienmēr sniedz objektīvu priekšstatu par eksporta produkcijas piederību vidēji zemo, vidēji augsto vai augsto tehnoloģiju grupām, līdz ar to nepieciešams eksportu vērtēt pēc produktu grupām atbilstoši Eurostat lietotajai metodoloģijai, tādejādi aizstājot “Augsto un vidēji augsto tehnoloģiju nozaru īpatsvara pieauguma Latvijas preču eksportā” rādītāju ar “Augsto tehnoloģiju produktu eksporta īpatsvars kopējā eksportā”.Treškārt, pamatnostādnēs noteiktie ĀTI piesaistes mērķa rādītāji (“ĀTI uz ārējo pieprasījumu orientētajās nozarēs (% no piesaistītajām ĀTI plūsmām)” un “ĀTI plūsmu Latvijā uz ārējo pieprasījumu orientētajās nozarēs (% pret iekšzemes kopproduktu)”) pēc būtības neatspoguļo īstenotas ĀTI piesaistes politikas efektivitāti un ĀTI sniegumu. Vienlaikus pastāv būtiskas metodoloģiskas nepilnības minēto rādītāju izvēlē - ikgadējām ĀTI plūsmām ir raksturīga nenoturīga dinamika un liels svārstību diapazons, kā arī vienreizēju darījumu būtiska ietekme uz kopējo ĀTI vērtību, kas var sniegt neviennozīmīgi interpretējamus rezultātus. Vienlaikus, identificētas būtiskas problēmas datu konfidencialitātē, līdz ar to dati par ĀTI plūsmām nozaru griezumā nav publiski pieejami un lietojami. Ievērojot iepriekšminēto, turpmākā Pamatnostādņu īstenošanas periodā ĀTI politikas rezultātu mērīšanai tiks izmantots viens rādītājs - ĀTI snieguma indekss, kas sniegumu ĀTI piesaistē vērtē, pamatojoties uz ĀTI piesaistes potenciālu atbilstoši ekonomikas lielumam attiecīgajā reģionā. Detalizēts pamatojums par rādītāju maiņu sniegts EM sagatavotā informatīvā ziņojuma 2.2.sadaļā.Ņemot vērā informatīvajā ziņojumā ietvertos konstatējumus, veicamas šādas redakcionālas izmaiņas. 1)Pamatojoties uz investīciju piesaistes specifiku un globālajām tendencēm, investīciju piesaistes prioritātes tiks noteiktas, balstoties uz procesu - orientētu pieeju, prioritāri investīciju piesaistes aktivitātes īstenojot trīs virzienos: (1) Investīciju projektu pēcapkalpošanas aktivitātes, kas saistītas ar jau esošo uzņēmumu paplašināšanās iespējām, (2) Reaktīva investīciju projektu apkalpošana, ņemot vērā konkrēto investīciju projektu kvalitātes rādītājus, ietekmi uz tautsaimniecību, potenciālo investoru lomu globālajos tirgos, kā arī investīciju apjomu un jaunradīto darba vietu skaitu, kā arī (3) Proaktīvas darbības investīciju piesaistē prioritārajās mērķa valstīs (Dānijā, Zviedrijā, Somijā, Norvēģijā, Vācijā, Apvienotā Karalistē, ASV), kā arī pastarpināti sekundārajās valstīs. Pamatojoties uz iepriekš minēto, nepieciešams veikt attiecīgās korekcijas pamatnostādņu tekstā.2) Radošās industrijas un ar tām saistītās nozares Latvijas ekonomikā gadā apgroza vidēji 2 miljardus euro. Saskaņā ar CSP datiem, aptuveni 6,3% uzņēmumu 2014.gadā pārstāvēja radošās industrijas, savukārt nozarē nodarbināti tika 5,3% no kopējā nodarbināto skaita. Nepieciešams atzīmēt, ka pēdējo 5 gadu laikā valstī kopumā pieaug gan radošo industriju nozari pārstāvošo uzņēmumu skaits, gan nodarbināto skaits nozarē. Turklāt, laika posmā no 2008.līdz 2014.gadam arī kultūras eksports pieaudzis no 35 miljoniem euro līdz 100 miljoniem euro, uzrādot straujāko izaugsmi ES. Vienlaikus, lai nodrošinātu sinerģiju ar 2014.-2020.gada ES fondu plānošanas periodā paredzētajām aktivitātēm eksporta veicināšanai radošo industriju pārstāvjiem, turpmākā pamatnostādņu īstenošanas periodā tiek noteiktas par prioritāro eksporta nozari.3) Pamatnostādņu pamatdokumenta 7.sadaļas 3.tabulā ietverta sasaiste ar citos plānošanas dokumentos ietvertajām prioritātēm, un nepieciešama informācijas atjaunošana atbilstoši aktuālajiem nozaru plānošanas dokumentiem. Pamatnostādņu mērķu un politikas rezultātu sasniegšanai īstenojamie uzdevumi 2013. -2015.gadam noteikti rīcības plānā Pamatnostādņu īstenošanai (Pamatnostādņu 1.pielikums). Lai nodrošinātu informācijas atjaunošana atbilstoši šī brīža situācijai, **nepieciešama pasākumu plāna aktualizācija,** paredzot īstenojamā aktivitātes 2016.-2019.gadā (MK rīkojuma 1.pielikums - “Latvijas preču un pakalpojumu eksporta veicināšanas un ārvalstu investīciju piesaistes pamatnostādnēs paredzēto uzdevumu un pasākumu plāna 2016.-2019.gadam” (1.pielikums)).  |
| 3. | Projekta izstrādē iesaistītās institūcijas |  - |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Rīkojuma projekts ietekmē 1.pielikuma pasākumu plānā ietverto aktivitāšu atbalsta saņēmējus.  |
| 2. | Tiesiskā regulējuma ietekme uz tautsaimniecību un administratīvo slogu | Projekta ietekme uz administratīvo slogu nav konstatējama.Rīkojumu projekts sekmē Pamatnostādnēs definēto mērķu - uzlabot Latvijas tautsaimniecības konkurētspēju atvērtos produktu tirgos, pirmkārt, sekmējot augsto un vidēji augsto tehnoloģiju nozaru produkcijas pieaugumu Latvijas eksportā, un, otrkārt, ĀTI piesaistē fokusējoties uz ārējo pieprasījumu orientētajām nozarēm – sasniegšanu.  |
| 3. | Administratīvo izmaksu monetārs novērtējums | Projekts šo jomu neskar  |
| 4. | Cita informācija | Nav. |

|  |
| --- |
| VI. Sabiedrības līdzdalība un komunikācijas aktivitātes |
| 1. | Plānotās sabiedrības līdzdalības un komunikācijas aktivitātes saistībā ar projektu | Ekonomikas ministrija elektroniskajā saskaņošanā pasākumu plānu nosūtīja Latvijas Tirdzniecības un rūpniecības kamerai, Latvijas Darba devēju konfederācijai, Ārvalstu investoru padomei Latvijā, Latvijas Informācijas un komunikācijas tehnoloģiju asociācijai, Latvijas Elektrotehnikas un elektronikas rūpniecības asociācijai, Mašīnbūves un metālapstrādes rūpniecības asociācijai, Latvijas Pārtikas uzņēmumu federācijai, Latvijas Ķīmijas un farmācijas uzņēmumu asociācijai, Latvijas Kokrūpniecības federācijai, Latvijas Nacionālā kravas ekspeditoru un loģistikas asociācijaiLatvijas Tūrisma aģentu un operatoru asociācijai. Vienlaikus 2016.gada 2.augustā organizēja sanāksmi, kuras laikā ar pārstāvjiem no Latvijas Darba devēju konfederācijas, Latvijas Tirdzniecības un rūpniecības kameras, Latvijas Pārtikas uzņēmumu federācijas, Latvijas Pārtikas uzņēmumu federācijai, Latvijas Tūrisma aģentu un operatoru asociācijas tika pārrunātas rīkojuma projektā ietvertās aktivitātes.  |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav.  |

|  |
| --- |
|  **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ārlietu ministrija, Ekonomikas ministrija, Izglītības un zinātnes ministrija, Labklājības ministrija, Satiksmes ministrija, Vides aizsardzības un reģionālās attīstības ministrija, Zemkopības ministrija, Latvijas Investīciju un attīstības aģentūra, AS "Attīstības finanšu institūciju Altum", kā arī rīkojuma projekta 1.pielikumā minēto pasākumu īstenošanā iesaistītās nozaru asociācijas.  |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projekta izpilde iesaistīto institūciju funkcijas un institucionālo struktūru neietekmēs.Jaunas institūcijas netiks izveidotas, esošās institūcijas netiks likvidētas vai reorganizētas. |
| 3. | Cita informācija | Nav |

*III, IV, V sadaļa – projekts šīs jomas neskar.*

Ministru prezidents M.Kučinskis

Ministru prezidenta biedrs,

ekonomikas ministrs A.Ašeradens

Iesniedzējs:

Ministru prezidenta biedrs,

ekonomikas ministrs A.Ašeradens

Vīza:

Valsts sekretārs J.Stinka

30.01.2017 09:07

1164

M.Ambrēna 67013061

Madara.Ambrena@em.gov.lv